****

a Spoločnosť Ladislava Novomeského Bratislava

v y h l a s u j ú

**XXXV. ročník celoslovenskej autorskej súťaže**

**LITERÁRNA SENICA LADISLAVA NOVOMESKÉHO 2021**

**propozície**

**1. Podmienky súťaže:**

* Súťaže sa môže zúčastniť každý autor, ktorého práce neboli doposiaľ knižne publikované. Práca, ktorá bude zaslaná ako súťažný príspevok a bola už knižne publikovaná samostatne alebo ako súčasť elektronického či tlačeného zborníka v inej súťaži, nebude porotou akceptovaná.
* Súťaží sa v literárnych žánroch: poézia, próza, reportáž, cestopis, dramatický útvar a pod. Téma je voľná.
* Súťaž je anonymná, na žiadnej strane súťažného príspevku nesmie byť uvedené meno autora/ky. Porota bude posudzovať príspevky anonymne bez vedomosti o ich autorovi.
* Každý zúčastnený autor môže poslať do súťaže **najviac 5** poetických, resp. prozaických útvarov v slovenskom jazyku, v rozsahu spolu maximálne 20 strán **pri dodržaní požadovanej** **úpravy dokumentu**: Word, písmo Times New Roman, veľkosť písma 12, riadkovanie 1,5.
* Každý autor zašle svoje súťažné príspevky poštou **v dvoch exemplároch** a súčasne **priloží elektronickú verziu** príspevkov vo formáte .doc alebo .docx k elektronickej prihláške.
* Prijímajú sa len príspevky, ktoré boli odoslané poštou pred uzávierkou, pričom rozhoduje dátum na poštovej pečiatke.

**2. Súťažné kategórie:**

|  |  |  |
| --- | --- | --- |
| * I. kategória: |  | žiaci 5. až 9. roč. ZŠ a žiaci prímy až kvarty 8-ročných gymnázií |
| * II. kategória: |  | študenti stredných škôl |
| * III. kategória: |  | študenti vysokých škôl a ostatní dospelí |

O zaradení súťažiaceho do príslušnej kategórie rozhoduje jeho status v deň odoslania prihlášky do súťaže.

**3. Prihlasovanie do súťaže:**

Pre prihlásenie do súťaže **je potrebné**:

3.1. Vyplniť **elektronickú prihlášku** na webovej stránke www.zahorskakniznica.eu

3.2. Do elektronickej prihlášky priložiť **jeden súbor** so všetkými súťažnými príspevkami. Pre uľahčenie identifikácie by mal názov súboru obsahovať meno a priezvisko autora.

3.3 Elektronicky odoslanú prihlášku aj fyzicky vytlačiť a podpísať.

3.4. Vytlačiť, vypísať a podpísať **Súhlas so spracúvaním osobných údajov** v zmysle zákona 18/2018 Z. z. o ochrane osobných údajov a o zmene a doplnení niektorých zákonov. Súťažiacemu, ktorý ku dňu zaslania príspevku do súťaže **nedosiahol vek 18 rokov**, podpisuje prihlášku a súhlas so spracovaním osobných údajov jeho **zákonný zástupca**.

3.5. Vytlačiť súťažné príspevky pri dodržaní požadovanej úpravy uvedenej v Podmienkach súťaže, a to v dvoch exemplároch bez označenia autora.

**Do obálky vložiť:**

**⚫ vytlačenú a podpísanú prihlášku, ktorá už bola odoslaná aj elektronicky,**

**⚫ vypísaný a podpísaný súhlas so spracovaním osobných údajov,**

**⚫ vytlačené súťažné príspevky v 2 exemplároch.**

**Obálku s požadovanými dokumentami poslať do 15. septembra 2021 na adresu:**

Záhorská knižnica

Vajanského 28

905 01 Senica

Kontakt pre poskytovanie informácií: metodika@zahorskakniznica.eu, tel. 034/ 651 2604, 034/ 654 3782.

**Uzávierka súťaže je 15. septembra 2021.**

**4. Vyhodnotenie súťaže**

* Súťažné práce posúdi odborná porota, ktorá si vyhradzuje právo pri nedodržaní podmienok súťaže niektoré práce do súťaže nezaradiť alebo neudeliť niektorú z cien.
* Ocenených autorov bude organizátor kontaktovať. Výsledky budú zverejnené na [www.zahorskakniznica.eu](http://www.zahorskakniznica.eu) a [www.infolib.sk](http://www.infolib.sk).
* Porotou odporúčané literárne práce budú publikované v zborníku, ktorý vydajú organizátori súťaže a ten bude využívaný v rámci činností vyhlasovateľa. Publikovanie súťažných prác nebude honorované (súťažné práce nebudú použité v rozpore s autorským zákonom).
* Súťažné príspevky sa nevracajú.



Literárnu súťaž  z verejných zdrojov podporil Fond na podporu umenia, ktorý je hlavným partnerom podujatia.